PAGE  
2

Comisia pentru drepturile omului, culte

şi problemele minorităţilor naţionale 



Către



Comisia juridică, de disciplină şi imunităţi



Către



Comisia pentru administraţie publică, amenajarea teritoriului şi 


echilibru ecologic

AVIZ

asupra propunerii legislative privind organizarea Secretariatului de Stat pentru Culte ca Minister al Cultelor



În conformitate cu prevederile art.86 din Regulamentul Camerei Deputaţilor, cu adresa nr.3 din 2 aprilie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative privind organizarea Secretariatului de Stat pentru Culte ca Minister al Cultelor, formulată de dl.deputat Petre Ţurlea.



Comisia, în şedinţa din 21 mai 1997, a examinat această propunere legislativă pe care a hotărât să o respingă pentru următoarele motive:



1. Adoptarea unui asemenea proiect de lege nu se justifică, deoarece ar avea mai curând semnificaţia unei simple modificări de titulatură, în timp ce actualul Secretariat de Stat pentru Culte poate asigura realizarea în bune condiţiuni a competenţelor şi atribuţiilor ce-i revin. Ceea ce se impune, în prezent, este o anumită suplimentare a schemei de personal şi îndeosebi o sporire a resurselor alocate de la bugetul de stat în vederea susţinerii diverselor activităţi ale cultelor religioase în coordonatele reglementărilor legale în vigoare.



2. Organizarea unui Minister al Cultelor ar antrena modificarea s- structurii şi componenţei Guvernului, ceea ce ar impune declanşarea procedurii de investire din nou a Guvernului, operaţiune ce nu ni se pare suficient de întemeiată.



3. Modificarea propusă de dl. deputat Petre Ţurlea nu ni se pare sincronă cu experienţa europeană în domeniu. O privire în perspectivă comparatistă arată că, în aproape toate ţările europene, cu excepţia R.F.Iugoslavia, nu există un minister al cultelor, ci doar organe ale administraţiei publice centrale cu atribuţii în domeniul drepturilor şi libertăţilor religioase.

PREŞEDINTE, 

Marţian Dan 

